প্রত্যক্ষদর্শীরা জানান, শনিবার সন্ধ্যায় বিশ্ববিদ্যালয়ের মুক্তমঞ্চে ইলেকট্রিকাল অ্যান্ড ইলেকট্রনিক্স ইঞ্জিনিয়ারিং (ইইই) ফেস্টিভ্যালের সমাপনী অনুষ্ঠান চলাছিল। অনুষ্ঠানে অংশ নিয়ে মঞ্চে বসে ছিলেন ড. মুহম্মদ জাফর ইকবাল। এসময় মোটর সাইকেলযোগে দুই ব্যক্তি সেখানে উপস্থিত হন। পরে মোটরসাইকেলের পেছনে বসে থাকা যুবক মঞ্চে বসে থাকা ড. জাফর ইকবালকে পেছন থেকে ছুরিকাঘাত করে। এতে মাথার পেছনে গুরুতর জখম হলে তাকে ওসমানী মেডিকেল কলেজ হাসপাতালে ভর্তি করা হয়।